«Тапқыр достар» сайысы.

Ақан негізгі мектебі жанындағы «Еркетай» шағын орталығында ортанғы топ балалармен «Тапқыр достар» атты сайыс сабағы өтті.Бұл іс шарада көзделген мақсат балалардың білімдерін тиянақтай отырып,шығармашылықтарын дамытып,сөздік қорын байыту болатын. Бүлдіршіндерді бірін-бірі сыйлауға баулу. Сайыс барысында бала қызығушылығын арттырып , жалпы оқу бағдарламасымен қатар, дүниетану және ойлау қабілетін ұштау көзделді.Сонымен қатар,ұлтымыздың тарихын, салт-дәстүрін,әдет-ғұрпын насихаттау.Тез және дұрыс шешім қабылдауға баулу.

Бірнеше бөлімнен тұратын сайыс кезеңдері болды. Тәрбиеші балаларды екі топқа бөлді: «Сұңқарлар» мен «Алғырлар» тобы. Кім тапқыр,Ойлан тап!,Сиқырлы пішіндер сияқты ойындар мен математикалық жұмбақтар,қызықты логикалық сұрақтар кезеңдерінен тұрған сайыста балалар өте жақсы қатысып , өздерінің танымдарын кеңейтіп, көп жаңа мағлұматтар алды.Сайыс соңында тәрбиеші Әсел Жанибекова бүлдіршіндердің біліктіліктерін айқындап, барлығын мақтау қағаздарымен марапаттады.

 Ақан негізгі мектебі

Тәрбие ісінің меңгерушісі

Сыздыкова А.С

